د دیجا ئو ھأڤایی، کوٙمأرە ڤولات آذأربایئجان چأن گئل ئو ھأڤا جوٙر ڤا جوٙر دارە. جوٙری کس د مینئ ۱۱ راساگە ئو و ھأڤایی ۹ جوٙر راساگە ئو ھأڤایی ھا د ڤولات آذأربایئجان. گیرینج مینجا ھأڤا د راساگە یا چأمدار شومال و أفتونئشین ڤولات آذأربایئجان تا ۶ سانتیگئراد د زئمئسوٙ و ۳۶ گیرینج سانتیگئراد د تۉسوٙ میرئسە، جوٙری کئ د راساگە یا کوسار أفتونئشین گأرما سأرما ھأڤا د زئمئسوٙنیا تا ۹ گیرینج و ۱۲ گیرینج سانتیگئراد د تۉسوٙ میرئسە. ھارتئری دئما د شأر ئوردوٙباد تا ۳۳- گیرینج سانتیگئراد و بالاتئری گأرما سأرما د جولفا تا ۴۶ گیرینج سانتیگئراد ثأبت بییە. د کول شومال و أفتوزأنوٙن ڤولات آذأربایئجا ئو ھأڤا ھۊشگ و کوساری دارە ڤألی ری ڤئ ریش د راساگە ھارگە أفتوزأنوٙن ئو ھأڤا نأمدار و بیتأرە. راساگە یا أفتونئشین و شومالی و ھارگە د ڤأر گئرئتە قأرە باغ و شومال أفتوزأنوٙن کوٙمأرە ڤولات خودصئلادار نأخجأڤان، نئثار کوٙیا قأفقاز و راساگە لأنکأران-آستارا و کوٙیا تالئش فئرە نأمدارئن.